1789.

Godina **1789** (**[[rimski brojevi|MDCCLXXXIX]]**) bila je redovna godina koja počinje u četvrtak po gregorijanskom kalendaru odn. redovna godina koja počinje u ponedjeljak po julijanskom kalendaru.

## Događaji
### Januar/Siječanj

* januar, početkom - Sastanak turskih starešina iz Užica i Valjeva sa knezovima i viđenijim ljudima iz zapadne Srbije, obećavaju da će uticati na Deli-Ahmeda da ih ne maltretira iz Beograda ali ovaj ih optužuje da su podmićeni.
* 4. 1. - Charles Maurice de Talleyrand-Périgord je posvećen za biskupa Autuna (do 1791).
* januar - Francuski svećenik i publicist Emmanuel Joseph Sieyès na poziv ministra financija Jacquesa Neckera objavljuje uticajni pamflet *[[Što je Treći stalež?]]*, u kojoj se zalaže da Staleška skupština bude odlučivala po načelu "jedan čovjek jedan glas", a koji će postati de facto manifest budućih revolucionara.
* 10. 1. - Nakon izbora formalno održanih u 10 od 13 država SAD, izborni kolegij jednoglasno izabire Georgea Washingtona za prvog predsjednika SAD, potpredsjednik je John Adams.
* 17. 1. - Poljski Četvorogodišnji Sejm ukida Trajni savet, izvršni organ vlasti. 
* 24. 1. - *Lettre de convocation* otvara izbornu kampanju za Skupštinu staleža u Francuskoj.
* 27. 1. - Sukob plemića i studenata u Rennesu, Francuska.
* 30. 1. - Bitka kod Ngọc Hồi-Đống Đa: Vijetnamci na čelu sa dinastijom Tây Sơn odlučujuće porazili kineske qingovske snage koji su došli da bi vratili na vlast dinastiju Lê

### Februar/Veljača
* 7. 2. - Francuska: naredba da staleži sastave spiskove žalbi (*[[Cahier de doléances]]*) - odrađeno tokom marta i aprila, kada teku i izbori za Skupštinu.
* 10. 2. - Zakon o poreznoj i urbarijalnoj regulaciji u Austriji, koja bi ukinula sve privilegije plemstva u pogledu direktnog poreza od zemljišta i svela prihode od kmetova na određenu novčanu rentu. Trebao je stupiti na snagu 1. novembra ali zbog ratova i revolucija to se nije dogodilo.
* februar - Donji dom britanskog parlamenta donosi zakon o namesništvu (*Regency Bill*) ali kralj George III se oporavio od mentalne bolesti pre nego što ga je potvrdio Dom lordova.
* 17. 2. - Švedski kralj Gustav III sprovodi Akt saveza i sigurnosti kojim je ojačan kraljevski apsolutizam.

### Mart/Ožujak
* 4. 3. - U njujorškom Federal Hallu započinje prva sjednica novoizabranog prvog saziva američkog Kongresa. Ustav SAD stupa na snagu (kvorumi Doma i Senata su postignuti, i njihovi službenici izabrani 1. odn. 6. aprila). 
* 9. 3. - Ludovico Manin postaje poslednji mletački dužd (do 1797). 
* mart - U Južnoj Africi izbija drugi Xhosa rat (do 1793). 
* mart-maj - Episkop Jovan Jovanović i Janoš Klaćanji (Klattyanyi) obišli 105 sela, uglavnom u šabačkoj nahiji, gde pridobijaju narod za autrijskog cara.

### April/Travanj

* 6. 4. - Kongres SAD certifikovao elektorske glasove za predsednika SAD. 
* 7. 4. - Selim III nasljeđuje Abdul Hamida I kao novi sultan Osmanskog Carstva - namera mu je da sprovodi reforme, zbačen je 1807.
* 10. 4. - Izlazi Brissot-ov *[[Le Patriote français]]* (do juna '93).
* april - Epidemija boginja među Aboridžinima oko Sydneya. 
* 21. 4. - John Adams preuzeo položaj potpredsednika SAD, predsedava Senatom. 
* 21. 4. - *[[Inconfidência Mineira]]*: Joaquim José da Silva Xavier zvani Tiradentes želi da proglasi nezavisnu Brazilsku republiku ali pokret razotkriven (pogubljen 1792).
* 26 - 29. 4. - Afera Réveillon u Parizu - krvavi neredi izazvani glasinama o sniženju plata.
* 28. 4. - Pobuna na Bountyju tokom koje pobunjeni članovi posade na čelu sa poručnikom Fletcherom Christianom preuzimaju britanski ratni brod *[[HMS Bounty]]* od kapetana Williama Bligha; kapetan i još 18 članova posade su pušteni da odu na čamcu. 
* 30. 4. - Američki vojskovođa George Washington inauguriran za prvog američkog predsjednika.
*   30. 4. - U Versaju osnovan Bretonski klub, u oktobru će u Parizu iz njega proizaći Jakobinci.
* april - maj - W. A. Mozart putuje u Nemačku - Leipzig, Dresden i Berlin - ne bi li popravio finansijsko stanje.
* proleće - Prošlogodišnje izbeglice iz Srbije žive teško u Sremu, izbila je nekakva epidemija. Zbog uništavanja manastirskih šuma i razbojništava, deo izbeglica je preseljen u Bačku.
* proleće - Poginuo Božo Budisavljević, komandant Ličkog frajkora, kasnije će njegovi otac i braća provaliti sa dobrovoljcima do Ključa i ubiti Ibrahim-bega Kulenovića.

### Maj/Svibanj

* 2. 5. - Predstavljanje "1200" članova Staleža francuskom kralju: zapravo ih ima 1139 - 291 iz sveštenstva (od čega 47 biskupa i 36 opata), 270 plemića i 578 iz Trećeg staleža.
* 5. 5. - U Parizu počinje prva sjednica Općih staleža, prvo zasjedanje od 1614.
* 6. 5. - Španski kapetan Esteban José Martínez uzeo u posed zaliv Nootka na otoku Vancouver - ubrzo dolazi do spora sa Britancima. 
* 10. 5. - Menaši-Kunaširski ustanak Ainua protiv Japanaca na delu ostrva Hokaido. 
* 12. 5. - U New Yorku inkorporirano Društvo Tammany - politička mašina Tammany Halla će biti vrlo uticajna do 1930-tih. 
* 28. 5. - Treći stalež počinje izdvojene sastanke.

### Jun/Juni/Lipanj
* 1. 6. - Plemstvo i sveštenstvo odbijaju zajedničku verifikaciju mandata i pojedinačno glasanje.
* 4. 6. - Umro sedmogodišnji prestolonaslednik Francuske Louis-Joseph, zvanje nasleđuje četvorogodišnji Louis-Charles.
* 14. 6. - Kapetan William Bligh, koga su pobunjenici sa broda *[[HMS Bounty]]* ostavili u malom čamcu sa 18 sljedbenika, nakon 6400&nbsp;km plovidbe uspijeva doći do nizozemskog Timora, a što se smatra jednim od najvećih pothvata u historiji pomorstva.
* sred. juna - poč. septembra - Frajkorska Brdska milicija, prethodnica gen. Jelačića, vodi borbe na Kozari s Turcima, dok ih ne potisnu ka Prijedoru. 
* jun - septembar - Pobunjenici sa *Bounty*-ja se pokušavaju nastaniti na Tubuaiu ali im domoroci to ne dopuštaju, većina se zatim izjašnjava protiv Fletchera Christiana i on ih vraća na Tahiti. 

* 17. 6. - Predstavnici Trećeg staleža u Općim staležima i dio svećenstva i plemstva se prozivaju Nacionalnom skupštinom.
* 19. 6. - Kralj zatvara salu u kojoj se održava Skupština, pod izgovorom radova.
* 20. 6. - Predstavnici francuske Nacionalne skupštine polažu Tenisku zakletvu (*Serment du jeu de paume*).
* 21. 6. (kalendar?) - Oficir konjičke garde Platon Zubov postaje poslednji miljenik carice Katarine Velike (do njene smrti 1796). 
* 22. 6. - Kralj stavlja 40.000 vojnika oko Pariza pod komandu maršala de Broglie-ja.
* 23. 6. - Kraljevska sednica: naređeno odvojeno zasedanje staleža, poništene odluke Trećeg, predložene reforme u skladu sa konsultativnom monarhijom. Treći stalež odbija napustiti prostoriju.
* 27. 6. - Kralj popušta i naređuje Prvom i Drugom staležu da se pridruži Nacionalnoj skupštini.
* jun, krajem - Austrijsko-turski rat: Laudon zauzeo Bosansku Gradišku, 28. 6. postaje glavnokomandujući austrijskih snaga.
* 30. 6. - Gomila napada zatvor u Parizu i oslobađa gardiste koji su se pobunili 23. 6.

### Jul/Juli/Srpanj

* 1. 7. - Francuski kralj regrutuje nove vojnike, uključujući plaćenike.
* 4. 7. - Prvi Zakon o carini u SAD: povoljnije za severne industrijalce nego južne plantažere; isti odnos prema Britaniji i Francuskoj. Carinska služba SAD je osnovana krajem meseca.
* 9. 7. - Francuska Nacionalna skupština se preimenuje u Nacionalnu ustavotvornu skupštinu i započinje rad na pisanom ustavu (→ Ustav iz 1791).
*   9. 7. - Završen Teatarski rat između Švedske i Danske-Norveške.
* 10. 7. - Alexander Mackenzie stigao na ušće reke Mackenzie na severozapadu današnje Kanade (druga najduža reka u Severnoj Americi). 
* 11. 7. - Francuski kralj Louis XVI smjenjuje popularnog ministra Jacquesa Neckera, izazivajući bijes među pariškim stanovništvom.
* 12. 7. - Camille Desmoulins poziva Parižane na otpor; Charles Eugene od Lorraine isteruje gomilu iz Vrta Tiljerija.
* 13. 7. - Formiranje pariske opštine i Nacionalne garde.
* 14. 7. - Juriš na Bastilju: Stanovnici Parizu zauzimaju skladište oružja i municije u zloglsnoj tamnici Bastilja, a što se smatra početkom **[[Francuska revolucija|Francuske revolucije]]**.
*   14. 7. - Guverner Bastilje Bernard-René de Launay je linčovan nakon predaje, pariski provost trgovaca (nešto nalik gradonačelniku) Jacques de Flesselles je ubijen na stepenicama gradske većnice. 
* 15. 7. - La Fayette na čelu novoosnovane Nacionalne garde.
* 16. 7. - Necker vraćen, trupe povučene iz Pariza.

* 17. 7. - Kralju predstavljena plavo-crvena kokarda, od 27. 7. trobojna.
* 18. 7. - Demulenova *La France Libre* poziva na republiku.
* 19. 7. - U Francuskoj počinje "Veliki strah", niz seljačkih pobuna protiv feudalaca, ovih dana počinje i emigracija mnogih plemića.
* 22. 7. - *[[À la lanterne]]* ("Na banderu!"): prvi koji su vešani na banderu u Parizu su Joseph François Foullon, generalni kontrolor finansija i njegov zet Louis Bénigne François Bertier de Sauvigny, intendant Pariza.
* 26. 7. - Rusko-švedski rat: pomorska bitka kod Ölanda bez pobednika. 
* 27. 7. - Osnovano prvo ministarstvo SAD: Departman inostranih poslova, od septembra Departman države. V.d. je John Jay, zatim Thomas Jefferson 1790-93.
* 30. 7. - Malaspinina ekspedicija krenula iz Kadiza: istražuje Tihi okean do 1794.

### Avgust/August/Kolovoz

* 1. 8. - Bitka kod Fokšanija u Moldaviji: austro-ruska pobeda (u ruskim jedinicama je bilo i Srba). 
* 4. 8. - Avgustovski dekreti koji (naizgled) ukidaju feudalizam u Francuskoj.
* 7. 8. - Kongres SAD potvrdio Severozapadnu Ordinansu iz 1787, kojom je stvorena Severozapadna Teritorija, prva organizovana teritorija SAD. Osnovano Ministarstvo (*Department*) rata SAD (do 1947, od 1949 Ministarstvo odbrane); prvi sekretar je gen. Henry Knox (do 1794).
* avgust - Morački iguman Nikodim Dulović piše guvernaduru Radonjiću: teško stanje sirotinje u rovačkoj, moračkoj, drobnjačkoj i pivskoj nahiji i ostale sirotinje u Hercegovini i Brdima, imaju "300 brkovah i glava turskih" (iz žestokih okršaja s Turcima). 
* 17. 8. - Neuspeli crnogorski napad na Nikšić. 
* 18. 8. -  Liješka revolucija u kojoj građani Liègea u Kneževini-biskupiji Liège (u današnjoj Belgiji), potaknuti Francuskom revolucijom svrgavaju kneza-biskupa de Hoensbroecka i proglašavaju Republiku Liège (traje do 1791).
* 19. 8. - Afera de la Tourette: građanska garda u Marseju pucala na masu, zatim redovna vojska ugušila nerede.
* 24. 8. - Prva bitka kod Svensksunda je ruska pomorska pobeda nad Šveđanima. 
* 26. 8. - U Francuskoj doneta **[[Deklaracija o pravima čoveka i građanina]]**.
* 28. 8. - William Herschel otkrio Saturnov satelit Enceladus.

### Septembar/Rujan

* 2. 9. - Osnovano je Ministarstvo financija SAD, prvi tajnik je Alexander Hamilton (do 1795).
* 7. 9. - Frajkorac Marjan Jovanović i pop Teodor Enderić porazili Turke na ušću Morave, tri dana kasnije i jedan odred kod Kličevca.
* 7. 9. (27. 8. po j.k.) - Grigorij Potemkin osniva Nikolajev kao brodogradilište na ušću reke Ingul u Bug. 
* 11. 9. - Opsada Beograda: carska vojska prelazi Savu kod Zabrežja i Ostružnice, zatim i Dunav kod Višnjice, Mihaljevićev frajkor je u prethodnici; Karađorđe se pročuo u ovo vreme kada je spasao kapetana Radiča Petrovića.
*  11. 9. - Francuska Ustavotvorna skupština daje Kralju pravo veta.
* 16. 9. - Graničari i frajkor Jovana Branovačkog zauzeli Poreč (Donji Milanovac), kasnije Austrijanci zauzimaju i Kladovo.
*   16. 9. - Jean-Paul Marat izdaje *[[L'Ami du peuple]]*.
* 17. 9. - Wilhelm Herschel otkrio Saturnov satelit Mimas. 
* 22. 9. - Bitka kod Rimnika je odlučujuća austro-ruska pobeda u Vlaškoj, Aleksandar Suvorov će biti proglašen za grofa od Rimnika. 
*   22. 9. - Fletcher Christian napustio Tahiti sa preostalim pobunjenicima i nekoliko domorodaca, u januaru uspeva pronaći slabo locirano ostrvo Pitcairn.
* 24. 9. - U SAD potpisan Zakon o sudstvu kojim je uspostavljeno federalno sudstvo, kao i Maršalska služba SAD. Dva dana kasnije su potvrđeni članovi Vrhovnog suda, prvi glavni sudija će biti John Jay.
* 25. 9. - Kongres SAD odobrio 12 amandmana za ratifikaciju u državama - 10 je ratifikovano do 1791, oni čine Deklaraciju prava. 
* 29. 9. - Novoosnovano američko Ministarstvo rata formalno osniva Vojsku Sjedinjenih Država.
* septembar-oktobar - Deo carske vojske i Slavonski frajkor gen. Černela (grof Michael Czernel von Czernelháza) ratuju u zapadnoj Srbiji. 
* 30. 9. - Laudonov napad na Beograd, zauzeta Varoš. 
* 30. 9. (kalendar?) - General Matvej Platov zauzeo Akerman na Dnjestru.

### Oktobar/Listopad

* 5. 10. - Francuska revolucija: Ženski marš na Versailles - kralj i skupština prelaze u Pariz. 
* 9. 10. - Austrijska vojska feldmaršala Laudona ulazi u Beograd (Osman-paša je sinoć potpisao kapitulaciju).
* 10. 10. - Francuski ljekar Joseph-Ignace Guillotin Nacionalnoj skupštini predlaže uređaj za brzo i humano izvođenje smrtne kazne koji će po njemu dobiti ime giljotina.
* oktobar - Episkop Jovanović je ponovo u Srbiji, zaklinje narod u manastirima Kaoni, Radovašnici i drugde na vernost caru, jer ovi strahuju od prevare.
* oktobar - Nakon pada Beograda, Požarevac i Smederevo se odazivaju pozivu na predaju; Mihaljević postavlja štab u Smederevo, napredovanjem sa kap. Sokolovićem i širenjem lažnih vesti naveo Abdi-pašu da pobegne iz Ćuprije (Mihaljević unapređen u pukovnika). Nakon Ćuprije zauzima Jagodinu i Paraćin, četuje ka Nišu i Aleksincu.
* 17. 10. - Juan Vicente de Güemes, 2. grof od Revillagigeda postaje vicekralj Nove Španije (do 1794) - reformista, smatra se jednim od najboljih španskih administratora. 
* 19. 10. - U Parizu osnovan Klub Jakobinaca.
* 21. 10. - Uvedeno ratno stanje u Francuskoj.
* ca. 20. 10. - Gen. Černel i puk. Davidović zauzeli Jadar, Lešnicu i Loznicu i stigli do Broda kod Zvornika. Mehmed-aga Vidajić napušta Krupanj, Černel ga poseda sa 50 frajkoraca oberlajtnanta Vukadinovića.
* 24. 10. - Izbija Brabantska revolucija u Austrijskoj Nizozemskoj - belgijski emigranti su prešli granicu iz Holandske Republike. 
* 26. 10. - Knez Vlaške Nicolae Mavrogheni pobegao iz Bukurešta. 
* 27. 10. - Bitka za Turnhout: belgijski revolucionari su porazili habsburšku vojsku što im donosi godinu dana nezavisnosti.

### Novembar/Studeni

* 3. 11. - Ruski general Platov zauzeo Bender na Dnjestru. 
* 2. 11. - U Francuskoj nacionalizovana i eksproprisana crkvena imovina (*[[Biens nationaux]]*).
* 8. 11.? - Austrijski feldmaršal von Sachsen-Coburg-Saalfeld svečano ušao u Bukurešt. 
* 20. 11. - New Jersey je prva država SAD koja je ratifikovala Deklaraciju prava, u decembru će to učiniti i Maryland i Severna Karolina.
* 21. 11. - Mihaljević zauzeo Karanovac (Kraljevo).
* 21. 11. - Austrijanci i frajkor Branovačkog i Jovanovića zauzeli Negotin. 
* 21. 11. - Severna Karolina ratifikacijom ustava postala 12. država SAD.
* 26. 11. - U SAD obeležen prvi Dan zahvalnosti, prema proklamaciji predsednika Washingtona. 
* 30. 11. - Dekret o priključenju Korzike Francuskoj (zauzeta još 1768).

### Decembar/Prosinac
* 2. 12. - Crna procesija u Varšavi: predstavnici 141 kraljevskog grada Poljske i Litvanije traže plemićka prava i urbanu reformu. 
* decembar - Francuska Nacionalna skupština pravi na osnovu bogatstva razliku između politički "aktivnih" i "pasivnih" građana.
* 14. 12. - Zakon o opštinama u Francuskoj.
* 15. 12. - Krsto Mazarović letio balonom iznad Zagreba. 
* decembar - Reformistički nastrojeni Hamidizade Mustafa efendija postavljen za šejh-ul-islama u Osmanskom carstvu. 
* 18. 12. - Oboljeli car Josip II. obećava saziv ugarsko-hrvatskog sabora, kako su bučno zahtevale županijske skupštine. 
*   18. 12. - Austrijska vojska napustila Brisel. 
* 19. 12. - Uvode se asignati kao certifikati za vrednost crkvene imovine u Francuskoj.
* 21. 12. - Turci se vratili u Negotin, Branovački jedva umakao.
* 22. 12. - Dekret o podeli Francuske na departmane (stupa na snagu 4. 3. '90).
* 23. 12. - Parizom kruži letak koji optužuje markiza de Favrasa da ga je grof od Provanse unajmio da organizuje bekstvo kraljevske porodice i napad na Revoluciju - sutradan je uhapšen. 
* 24. 12. - Protestanti dobijaju pravo građanstva u Francuskoj.
* 28. 12. - Josip II. vratio ugarsko-hrvatski ustav kakav je bio prije njegovog dolaska na vlast, osim što ostaju patent o toleranciji i dokinuće kmetstva, obećava krunidbeni sabor i zavjernicu, te povratak krune sv. Stjepana u Ugarsku. 
* decembar, krajem - Branovački u dva maha odbio Turke kod Sipa i naterao ih na povlačenje.

### Kroz godinu
* U Vojnoj granici uveden kantonalni sistem (pukovi vezani za određeni teritorij), ali ukinut već 1802.
* Bečkerek u Banatu (Zrenjanin) dobio položaj privilegirane varošice.
* Hasanaginica se pojavila u osmom izdanju Goetheovih sabranih dela, pod njegovim potpisom (anonimni prevod se pojavio 1778. u Herderovoj zbirci).
* 1789-91 - Teodor Janković-Mirijevski u ruskoj službi pripremio drugo izdanje Pallasovog "Sravniteljnog slovara" dve stotine jezika, sa prečišćenom rubrikom srpskog jezika .
* Britanska Bengalska prezidencija osnovala kažnjeničku koloniju na Andamanskim ostrvima, današnji Port Blair. 
* U SAD je nastao prvi trezvenjački pokret kada se u Connecticutu udružilo oko 200 farmera, pod uticajem argumenata doktora Benjamina Rusha. 
* Bivši rob Olaudah Equiano objavio autobiografiju u Londonu, što se smatra početkom afričke literature i podsticajem za zabranu trgovine robljem. 
* Jeremy Bentham: "Uvod u načela morala i zakonodavstva". 
* Nauka i tehnika
** Antoine Lavoisier objavio *[[Traité Élémentaire de Chimie]]*, valjda prvi udžbenik hemije. 
** Martin Heinrich Klaproth otkrio uranijum i cirkonijum.
** Claude Louis Berthollet napravio fabriku izbeljivača *Eau de Javel* (slab rastvor natrijum hipohlorita).


Charles de Wailly - Salon de Paris, 1789 lpdp 82552-1.jpg|Pariski salon 1789 (de Wailly)
David Brutus.jpg|"Liktori donose Brutu tela njegovih sinova" (David)


## Rođenja

* 16. 3. - Georg Ohm, fizičar († 1854)
* 21. 8. - Augustin Louis Cauchy, francuski matematičar († 1857)
* 26. 8. - Abbas Mirza, kadžarski krunski princ Persije († 1833)
* 15. 9. - James Fenimore Cooper, američki pisac († 1851)
* 23. 10. - Dimitrije Davidović, otac srpskog novinarstva († 1838)
* 21. 11. - Cesare Balbo, pisac, premijer Sardinije († 1853)
* Ibrahim Paša Egipatski, vladar Egipta i Sudana († 1848)

## Smrti

* 21. 1. - Paul Henri Thiry d’Holbach, filozof, enciklopedista (* 1723)
* 23. 1. - John Cleland, engleski pisac (* 1709)
* 12. 2. - Ethan Allen, američki patriota (* 1738)
* 7. 4. - Abdul Hamid I., sultan Osmanlijskog carstva (* 1725)
* 9. 5. - Jean-Baptiste Vaquette de Gribeauval, artiljerijski general, inovator (* 1715)
* 13. 5. - Paolo Renier, mletački dužd (* 1710)
* 25. 5. - Anders Dahl, botaničar (* 1751)
* 4. 6. - Louis-Joseph de France, francuski prestolonaslednik (* 1781)
* 13. 7. - Victor Riquetti de Mirabeau, ekonomista, filozof (* 1715)
* 14. 7. - Bernard-René de Launay, guverner Bastilje (* 1740)
*   14. 7. - Jacques de Flesselles, provost trgovaca Pariza (* 1730)
* 22. 7. - Joseph François Foullon, generalni kontrolor finansija Francuske (* 1715)
*   22. 7. - Louis Bénigne François Bertier de Sauvigny, intendant Pariza (* 1737)
* 30. 7. - Giovanna Bonanno, sicilijanska "veštica" i trovačica (* ca. 1713)
* 26. 8. - Mary Ball Washington, majka Georgea Washingtona (* 1708)
* 11. 9. - Luka Sorkočević, skladatelj (* 1734)
* Dimitrije Bugarski, prvi gradski načelnik Novog Sada (* 1740)

## Reference

; Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Četvrta knjiga, prvi tom, Srbi u XVIII veku, SKZ Beograd 1986 (IV-I)
* Šišić, Ferdo. *Povijest Hrvata Pregled povijesti hrvatskoga naroda 1526.-1918.* drugi dio. Marjan tisak 2004.

## Eksterno
* Vreme, 27. avg. 1939, str. 15 - par crteža Beograda iz 1789.